|  |
| --- |
| **C:\Users\Araik\Desktop\coa.jpg** |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻԵՎ ՍՊՈՐՏԻ ՆԱԽԱՐԱՐ**ՀՐԱՄԱՆ** |
|  |

**N o \_\_\_\_\_\_\_\_\_\_\_\_ «\_\_\_\_\_» \_\_\_\_\_\_\_\_\_\_\_\_\_\_\_\_\_\_\_\_\_\_ 2023 թ.**

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ և ՍՊՈՐՏԻ ՆԱԽԱՐԱՐԻ 2022 ԹՎԱԿԱՆԻ ՕԳՈՍՏՈՍԻ 5-Ի N 30-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ** **ՄԱՍԻՆ**

Ղեկավարվելով «Հանրակրթության մասին» օրենքի 30-րդ հոդվածի 1-ին մասի 26.12-րդ կետով և հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածների 1-ին մասերը՝

**Հ Ր Ա Մ Ա Յ ՈՒ Մ Ե Մ**

1. Հայաստանի Հանրապետության կրթության, գիտության, մշակույթի և սպորտի նախարարի 2022 թվականի օգոստոսի 5-ի «Հանրակրթական ուսումնական հաստատության ուսուցչի մասնագիտական չափանիշները սահմանելու մասին» N 30-Ն հրամանով հաստատված հավելվածը շարադրել նոր խմբագրությամբ՝ համաձայն Հավելված 1-ի:

2. Սահմանել ըստ մասնագիտական գործունեության ձևերի՝ ուսուցչից ակնկալվող կարողունակությունները՝ համաձայն Հավելված 2-ի:

 3. Սույն հրամանն ուժի մեջ է մտնում պաշտոնական հրապարակմանը հաջորդող օրվանից:

 **ՆԱԽԱՐԱՐ՝ Ժ. ԱՆԴՐԵԱՍՅԱՆ**

**Հավելված 1**

**ՀՀ կրթության, գիտության, մշակույթի
և սպորտի նախարարի 2023 թվականի
\_\_\_\_\_\_\_\_\_\_\_\_\_\_\_\_\_\_\_ի N \_\_\_\_\_\_Ն հրամանի**

**Հավելված**

**ՀՀ կրթության, գիտության, մշակույթի
և սպորտի նախարարի 2022 թվականի
օգոստոսի 5-ի N 30-Ն հրամանի**

**ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՈՒՍՈՒՑՉԻ ՄԱՍՆԱԳԻՏԱԿԱՆ ՉԱՓԱՆԻՇՆԵՐ**

1. Ուսուցչի մասնագիտական չափանիշն ուսուցչի մասնագիտական զարգացման և գիտելիքների, աշխատանքային գործունեության, կարողությունների, պատասխանատվության նկարագիրն է։

2. Ուսուցչի մասնագիտական չափանիշը բաղկացած է հաջորդականորեն միմյանցից բխող հետևյալ չորս բաղադրիչներից.

1) զարգացման ոլորտներ.

2) մասնագիտական գործունեության ձևեր.

3) կարողունակության մակարդակներ.

4) մանկավարժի բնութագրեր:

3. Զարգացման ոլորտներն ընդգրկում են.

1) դասավանդած առարկայի իմացություն․

2) դասավանդման մեթոդամանկավարժական (պրակտիկ) կարողություններ․

3) սովորողին ցուցաբերվող աջակցություն․

4) ինքնազարգացում և այլ մանկավարժներին մեթոդական և մենթորական աջակցություն, զարգացում։

4. Ըստ զարգացման ոլորտների՝ մասնագիտական գործունեության ձևերն են.

1) առարկայական գիտելիքների զարգացում․

2) դասընթացների և դասերի պլանավորում.

3)**Դասավանդման մեթոդներ, ռազմավարություններ և ներառականություններ․**

4) Ռեսուրսների կառավարում.

5) ՏՀՏ ինտեգրում․

6) 21-րդ դարի հմտությունների խթանում.

7) Սովորողների կարիքների բացահայտում․

8) ուսումնառության գնահատում․

9)ուսումնական գործընթացի համընդհանում ներառականությունն ու մասնակցայնությունն ապահովող կարողություններ.

10) մասնագիտական զարգացման համար պատասխանատվության ստանձնում․

11) կրթության ոլորտի օրենսդրության և պրակտիկայի իմացություն․

12) մասնագիտական բարեվարքություն, ժողովրդավարական և քաղաքացիական կարողունակություն.

5. Մասնագիտական գործունեության ձևերը խմբավորվում են զարգացման չորս ոլորտների շրջանակում՝ հետևյալ ձևով.

1) առարկայի իմացությունը դրսևորվում է առարկայական գիտելիքների զարգացման մասնագիտական գործունեության ձևի միջոցով․

2) դասավանդման մեթոդամանկավարժական (պրակտիկ) կարողությունները դրսևորվում են դասընթացների և դասերի պլանավորման, դասի վարման, ՏՀՏ-ի ինտեգրման, 21-րդ դարի հմտությունների խթանման և ռեսուրսների կառավարման մասնագիտական գործունեության ձևերի միջոցով․

3) սովորողին ցուցաբերվող աջակցությունը դրսևորվում է սովորողների կարիքների ճանաչման բացահայտման, ուսումնառության գնահատման, ուսումնական գործընթացի ներառականության ու մասնակցայնության ապահովման՝ մասնագիտական գործունեության ձևերի միջոցով.

4) ինքնազարգացումն ու այլ մանկավարժներին մեթոդական և մենթորական աջակցության տրամադրումը դրսևորվում են մասնագիտական զարգացման համար պատասխանատվության ստանձնման, մասնագիտական բարեվարքության, ժողովրդավարական և քաղաքացիական կարողունակության, կրթության ոլորտի օրենսդրության և պրակտիկայի իմացության մասնագիտական գործունեության ձևերի միջոցով։

6. Ըստ մասնագիտական գործունեության ձևերի՝ ուսուցչից ակնկալվող կարողունակությունները սահմանված են Հավելված 2-ում։ 7. Յուրաքանչյուր զարգացման ոլորտի շրջանակներում յուրաքանչյուր մասնագիտական գործունեության ձևի մասով ուսուցիչը կարող է դրսևորել կարողունակության հետևյալ չորս մակարդակներից որևէ մեկը.

1) տարրական մակարդակ, որի պարագայում ուսուցիչը գիտի և հիմնականում կարողանում է կիրառել վերոնշյալ կարողունակությունները.

2) ձեռնահասության մակարդակ, որի պարագայում ուսուցիչը ոչ թե մեխանիկորեն է կիրառում գիտելիքն ու հմտությունները, այլ ստեղծագործաբար մոտենալով՝ կարողանում է լուծումներ գտնել, կիրառել նշված կարողունակությունները՝ գործելով ըստ իրավիճակի նպատակահարմարության.

3) տիրապետման մակարդակ, որի պարագայում ուսուցիչը կարողանում է նաև աջակցել այլ ուսուցիչներին՝ իրենց կարողունակությունների բարելավման ուղղությամբ՝ հանդես գալով իբրև վերապատրաստող, մենթոր և այլն.

4) փորձագետի մակարդակ, որի պարագայում ուսուցիչը հանդես է գալիս մանկավարժական գործունեության նոր մոտեցումների մշակման և ներդրման առաջարկություններով, իրականացնում է հետազոտական ակտիվ աշխատանք ինչպես սեփական, այնպես էլ մանկավարժական գործունեության բարելավման ուղղությամբ։

8. սույն հավելվածի 2-րդ կետով սահմանված բաղադրիչների ձևավորման մակարդակից կախված՝ տարբերակվում են մանկավարժի մասնագիտական հետևյալ չորս չափանիշները.

1) ավագ ուսուցիչ․

2) հմուտ ուսուցիչ․

3) վերապատրաստող ուսուցիչ․

4) հետազոտող ուսուցիչ։

9. Ուսուցչի համապատասխանությունը մանկավարժի մասնագիտական չորս չափանիշներից որևէ մեկին՝ որոշվում է մասնագիտական զարգացման կարիքների գնահատման արդյունքում դասավանդման ձևերի դրսևորված կարողունակության մակարդակի միջոցով։

10. Ավագ ուսուցիչ է համարվում դասավանդած առարկայի ոլորտում մասնագիտական բարձրագույն կրթությունը հավաստող փաստաթուղթ՝ դիպլոմ, կամ տվյալ առարկայի ոլորտում մասնագիտական բարձրագույն կրթության բացակայության դեպքում՝ բարձրագույն կրթության փաստաթուղթ՝ դիպլոմ, և դասավանդվող առարկայից վերջին հինգ տարվա ընթացքում կամավոր ատեստավորման արդյունքում առնվազն 60% արդյունքի հավաստում ունեցող անձը, որն ապահովում է սույն կարգի 4-րդ կետի 1-9-րդ ենթակետերով սահմանված պահանջների միջին հաշվարկով առնվազն 70%-ը:

11. Հմուտ ուսուցիչ է համարվում դասավանդած առարկայի ոլորտում մասնագիտական բարձրագույն կրթությունը հավաստող փաստաթուղթ՝ դիպլոմ, կամ տվյալ առարկայի ոլորտում մասնագիտական բարձրագույն կրթության բացակայության դեպքում՝ բարձրագույն կրթության փաստաթուղթ՝ դիպլոմ, և դասավանդվող առարկայից վերջին հինգ տարվա ընթացքում կամավոր ատեստավորման արդյունքում առնվազն 60% արդյունքի հավաստում ունեցող անձը, որն ապահովում է սույն կարգի 4-րդ կետի 1-9-րդ ենթակետերով սահմանված պահանջների միջին հաշվարկով առնվազն 80%-ը:

12. Վերապատրաստող ուսուցիչ է համարվում բարձրագույն կրթության փաստաթուղթ՝ դիպլոմ, և դասավանդվող առարկայից վերջին հինգ տարվա ընթացքում կամավոր ատեստավորման արդյունքում առնվազն 70% արդյունքի հավաստում ունեցող, ինչպես նաև «Դասավանդման մեթոդամանկավարժական (պրակտիկ) կարողություններ», «Սովորողին ցուցաբերվող աջակցություն» և «Ինքնազարգացում և այլ մանկավարժներին մեթոդական և մենթորական աջակցություն, զարգացում» ոլորտների պահանջների առնվազն 70%-ը բավարարող ուսուցիչը:

13. Հետազոտող ուսուցիչ է համարվում բարձրագույն կրթության փաստաթուղթ՝ դիպլոմ, և դասավանդվող առարկայից վերջին հինգ տարվա ընթացքում կամավոր ատեստավորման արդյունքում առնվազն 80% արդյունքի հավաստում ունեցող, ինչպես նաև «Դասավանդման մեթոդամանկավարժական (պրակտիկ) կարողություններ», «Սովորողին ցուցաբերվող աջակցություն» և «Ինքնազարգացում և այլ մանկավարժներին մեթոդական և մենթորական աջակցություն, զարգացում» ոլորտների պահանջների առնվազն 80%-ը բավարարող ուսուցիչը:

14․ Պահանջվող տոկոսը ոլորտը ներկայացնող մասնագիտական գործունեության ձևերից ուսուցչի ստացած միավորների միջին թվաբանականն է։

15. Ըստ մասնագիտական չորս չափանիշների՝ ուսուցչին կարող է շնորհվել համապատասխան աստիճանի տարակարգ։

**Հավելված 2**

**ՀՀ կրթության, գիտության, մշակույթի
և սպորտի նախարարի 2023 թվականի
\_\_\_\_\_\_\_\_\_\_\_\_\_\_\_\_\_\_\_ի N \_\_\_\_\_\_Ն հրամանի**

**Հավելված**

**ՀՀ կրթության, գիտության, մշակույթի
և սպորտի նախարարի 2022 թվականի
օգոստոսի 5-ի N 30-Ն հրամանի**

Ըստ մասնագիտական գործունեության ձևերի՝ ուսուցչից ակնկալվող կարողունակությունները

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 2) Դասընթացների և դասերի պլանավորում. | 3) Դասավանդման մեթոդներ, ռազմավարություններ և ներառականություններ | 4) Ռեսուրսների կառավարում. | 5) ՏՀՏ ինտեգրում. | 6) 21-րդ դարի հմտությունների խթանում.  | 7) Սովորողների կարիքների բացահայտում.  | 8) Ուսումնառության գնահատում.  | 9) Ուսումնական գործընթացի համընդհանուր ներառականությունն ու մասնակցայնությունն ապահովող կարողություններ. | 10) Մասնագիտական զարգացման համար պատասխանատվության ստանձնում. | 11) Կրթության ոլորտի օրենսդրություն և պրակտիկայի իմացություն. | 12) Մասնագիտական բարեվարքություն, ժողովրդավարական և քաղաքացիական կարողունակություն. |
|  | *Ուսուցիչը դասը պլանավորում է ըստ առարկայի թեմատիկ պլանի` ուսումնառության համընդհանուր ձևավորման սկզբունքներին համապատասխան, որոնք նպաստում են սովորողների արդյունավետ ուսումնառությանն ու զարգացմանը.* | *ա. Ուսուցիչը, ելնելով դասի թեմայի առանձնահատկություններից, ընտրում և կիարառում է ուսումնական մեթոդներ և ռազմավարություններ՝ ապահովելով միջառարկայական, ներառարկայական և առօրյա կյանքի հետ կապեր․* | *բ․ Ուսուցիչը կարողանում է իրականացնել հեռավար և հիբրիդ ուսուցում՝ ըստ անհրաժեշտության.* | *ա․ Ուսուցիչը ըստ անհրաժեշտության օգտվում է դպրոցի գրադարանում և լաբորատորիաներում առկա կրթական ռեսուրսներից.* | բ. Ուսուցիչը օգտվում է առցանց կրթական ռեսուրսներից. | Ուսուցիչը կիրառում է ՏՀՏ միջոցները (համակարգիչ/պլանշետ/բջջային հեռախոս/օնլայն հավելվածներ ներառյալ տեսակոնֆերանսի հարթակներ)՝ ապահովելով սովորողների ուսումնառության համար բազմազան մեթոդներ ինչպես նյութի մատուցման, այնպես էլ գիտելիքների ստուգման և սովորողների ներգրավման նպատակներով․ | ա․ Ուսուցիչը կարողանում է սովորողների մոտ զարգացնել մտածողության հմտություններ (ստեղծագործականության և նորարարության, քննադատական մտածողության, խնդիրների լուծման, որոշումների կայացման, սովորել սովորելու հմտություններ)․  | բ․ Ուսուցիչը կարողանում է սովորողների մոտ զարգացնել աշխատանքային հմտություններ (հաղորդակցություն, համագործակցություն (թիմային աշխատանք)․ | գ․ Ուսուցիչը կարողանում է սովորողների մոտ զարգացնել մեդիա գրագիտության հմտությունները․ | դ․ Ուսուցիչը կարողանում է սովորողների մոտ զարգացնել իրական աշխարհում ապրելու հմտություններ (քաղաքացիություն, կյանք և կարիերա, անձնական և սոցիալական պատասխանատվություն)․ | Ուսուցիչը կարողանում է բացահայտել յուրաքանչյուր սովորողի կրթական կարիքները և անհատական առանձնահատկությունները․  | ա. Ուսուցիչը գնահատումն իրականացնում է գնահատման սկզբունքներին (օբյեկտիվություն, հավաստիություն, հուսալիություն) և մեթոդաբանության պահանջներին համապատասխան․  | բ. Ուսուցիչը գնահատում է յուրաքանչյուր սովորողի վարքագծի, դիրքորոշման և արժեքային համակարգի զարգացման ընթացքը․  | ա․ Ուսուցիչը կարողանում է ապահովել կրթության կազմակերպման հավասար մասնակցություն, հնարավորություններ, և մատչելիություն՝ յուրաքանչյուր սովորողի համար. | Ուսուցիչը օբյեկտիվորեն գնահատում է իր մասնագիտական զարգացման կարիքները, ընտրում նպատակահարմար դասընթացներ (առկա, հեռավար կամ հիբրիդ ), իրականացնում է գիտամանկավարժական գործունեություն․ | Ուսուցիչը կարողանում է օգտվել հանրակրթության ոլորտի օրենսդրությունից՝ իր աշխատանքն ու մասնագիտական գործունեությունը կազմակերպելու համար. | Ուսուցիչը կարողանում է կազմակերպել իր աշխատանքը՝ մասնագիտական բարեվարքության, ժողովրդավարական և քաղաքացիական կարողունակություներին համապատասխան. |
| Տարրական մակարդակ | Ուսուցիչը տեղյակ է դասի պլանավորման սկզբունքներին, օգտվում է պատրաստի դասի պլաններից․ | Ուսուցիչը տեղյակ է ինտերակտիվ մեթոդներին և ռազմավարություններին․ | Ուսուցիչը տեղյակ է հեռավար և հիբրիդ ուսուցման սկզբունքներին և մեթոդներին․ | Ուսուցիչը տեղյակ է թե ինչ ռեսուրսներ են առկա դպրոցի գրադարանում կամ լաբորատորիաներում․ | Ուսուցիչը տեղյակ է թե ինչ ռեսուրսներ են առկա համացանցում․ | Ուսուցիչը տեղյակ է ՏՀՏ գործիքներին և էլեկտրոնային անվտանգության ուղեցույցներին. | Ուսուցիչը տեղյակ է մտածական հմտությունների զարգացման ձևերի մասին․ | Ուսուցիչը տեղյակ է աշխատանքային հմտությունների զարգացման ձևերի մասին․ | Ուսուցիչը տեղյակ է մեդիա գրագիտության հմտությունների զարգացման ձևերի մասին․ | Ուսուցիչը տեղյակ է իրական աշխարհում ապրելու հմտությունների զարգացման ձևերի մասին․ | Ուսուցիչը տեղյակ է դասարանի կրթական կարիքների բացահայտաման ձևերի մասին․  | Ուսուցիչը տեղյակ է սովորողների գիտելիքների գնահատման սկզբունքներին և մեթոդաբանությանը․  | Ուսուցիչը տեղյակ է սովորողի վարքագծի, դիրքորոշման և արժեքային համակարգի զարգացման գնահատման գործիքներին․ | Ուսուցիչը տեղյակ է համընդհանուր ներառական կրթության սկզբունքների մասին․ | Ուսուցիչը տեղյակ է սեփական մասնագիտական կարիքների և ուսումնառության նախընտրությունների գնահատման ձևերի մասին․ | Ուսուցիչը տեղյակ է կրթության ոլորտի օրենսդրությանը, կարգերին․  | Ուսուցիչը տեղյակ է մասնագիտական բարեվարքության և քաղաքացիական կարողունակության դրսեվորման ձևերին․ |
| Ձեռնահասության մակարդակ | Ուսուցիչը կազմում է դասի պլաններ՝ նշելով դասապլանի բաղադրիչները (նպատակը, խնդիրները, վերջնարդյունքները, ուսուցման և ուսումնառության մեթոդները). | Ուսուցիչը կիրառում է ինտերակտիվ մեթոդներ․ | Ուսուցիչը կիրառում է հեռավար և հիբրիդ ուսուցման սկզբունքները և մեթոդները․ | Ուսուցիչը կիրառում է դպրոցի գրադարանում և լաբորատորիաներում առկա ռեսուրսները․ | Ուսուցիչը կիրառում է համացանցում առկա ռեսուրսները․ | Ուսուցիչը կիրառում է ՏՀՏ գործիքները․ | Ուսուցիչը կիրառում է մտածողության հմտությունների զարգացմանն ուղղված մեթոդներ և ռեսուրսներ․ | Ուսուցիչը կիրառում է աշխատանքային հմտությունների զարգացմանն ուղղված մեթոդներ և ռեսուրսներ․ |  Ուսուցիչը կիրառում է մեդիա գրագիտության հմտությունների զարգացմանն ուղղված մեթոդներ և ռեսուրսներ․ | Ուսուցիչը կիրառում է իրական աշխարհում ապրելու հմտությունների զարգացմանն ուղղված մեթոդներ և ռեսուրսներ․ | Ուսուցիչը կիրառում է դասարանի կրթական կարիքների բացահայտաման ձևերը․ | Ուսուցիչը կիրառում է սովորողների գիտելիքները և հմտությունները գնահատման սկզբունքները և մեթոդաբանությունը․ | Ուսուցիչը կիրառում է սովորողի վարքագծի, դիրքորոշման և արժեքային համակարգի զարգացման գնահատման գործիքները․ | Ուսուցիչը կիրառում է համընդհանուր ներառական կրթության սկզբունքները՝ ցուցաբերելով հավասար և հարգալից վերաբերմունք․ | Ուսուցիչը իրականացնում է կարիքների գնահատում որի հիման վրա ընտրում է մասնագիտական զարգացման համապատասխան դասընթացներ, հնարավորություններ, ռեսուրսներ․ | Ուսուցիչը կիրառում է կրթության ոլորտի օրենսդրության և կարգերի իմացությունը իր աշխատանքում․ | Ուսուցիչը իր աշխատանքով նպաստում է մասնագիտական բարեվարքության և ժողովրդավարական արժեհամակարգի ձևավորմանը․  |
| Տիրապետման մակարդակ | Ուսուցիչը փոխկապակցում է դասապլանի բաղադրիչները, նշելով սովորողների մասնակցությունը ենթադրող գործողությունները․ | Ուսուցիչը հարմարեցնում է ինտերակտիվ մեթոդները և ռազմավարությունները՝ դասավանդման նպատակներին և ուսումնառության վերջնարդյունքներին, հարմարեցնելով ֆիզիկական միջավայրը: | Ուսուցիչը հարմարեցնում է հեռավար և հիբրիդ ուսուցման սկզբունքները և մեթոդները դասավանդման նպատակներին և ուսումնառության վերջնարդյունքներին․ | Ուսուցիչը հարմարեցնում է կիրարվող առկա ռեսուրսները դասավանդման նպատակներին և ուսումնառության վերջնարդյունքներին․ | Ուսուցիչը հարմարեցնում է կիրարվող առցանց ռեսուրսները դասավանդման նպատակներին և ուսումնառության վերջնարդյունքներին․ | Ուսուցիչը հարմարեցնում է ՏՀՏ գործիքների օգտագործումը` դասավանդման նպատակներին և ուսումնառության վերջնարդյունքներին՝ դասարանի կարիքներից ելնելով․ | Ուսուցիչը հարմարեցնում է մտածողության հմտությունների զարգացմանն ուղղված մեթոդները և ռեսուրսները դասավանդման նպատակներին և ուսումնառության վերջնարդյունքներին․ | Ուսուցիչը հարմարեցնում է աշխատանքային հմտությունների զարգացմանն մեթոդները և ռեսուրսները դասավանդման նպատակներին և ուսումնառության վերջնարդյունքներին․ | Ուսուցիչը հարմարեցնում է մեդիա գրագիտության հմտությունների զարգացմանն ուղղված մեթոդները և ռեսուրսները դասավանդման նպատակներին և ուսումնառության վերջնարդյունքներին․ | Ուսուցիչը հարմարեցնում է աշխարհում ապրելու հմտությունների զարգացմանն ուղղված մեթոդները և ռեսուրսները դասավանդման նպատակներին և ուսումնառության վերջնարդյունքներին․ | Ուսուցիչը հաշվի առնելով դասարանի կրթական կարիքները դասը վարելիս կիրառում է համապատասխան ռազմավարություններ․  | Ուսուցիչը հարմարեցնում է գնահատման մեթոդաբանությունը և գործիքները դասավանդման նպատակներին և ուսումնառության վերջնարդյունքներին․ | Ուսուցիչը հարմարեցնում է սովորողի վարքագծի, դիրքորոշման և արժեքային համակարգի զարգացման գնահատման գործիքները կրթական կարիքներին, դասավանդման նպատակներին և ուսումնառության վերջնարդյունքներին․ | Ուսուցիչը ապահովում է յուրաքանչյուր սովորողի մասնակցությունը ուսումնական գործընթացներին՝ օգտագործելով տարբերակված ուսումնական սկզբունքները. | Ուսուցիչը սահմանում է կարճաժամկետ, միջնաժամկետ և երկարաժամկետ նպատակներ և զբաղվում է ինքնակրթությամբ՝ փոխանցելով ձեռք բերած գիտելիքը և փորձարությունը․ | Ուսուցիչը մասնակցում է կրթության ոլորտի օրենսդրության վերաբերյալ քննարկումներին՝ ներկայացնում առաջարկություններ․ | Ուսուցիչը սովորողների մոտ ձևավորում է ժողովրդավարական արժեհամակարգ․ |
| Փորձագետի մակարդակ | Ուսուցիչը դասի պլանում ներառում է միջառարկայական կապեր՝ հաշվի առնելով տարբերակված ուսումնառության սկզբունքները․ | Ուսուցիչը ապահովում է միջառարկայական, ներառարկայական և առօրյա կյանքի հետ կապերը․ | Ուսուցիչը հեռավար և հիբրիդ ուսուցման համար դրսեվորում է նոր մոտեցումներ համատեղելով բազմազան ռեսուրսներ և գործիքներ․ | Ուսուցիչը օգտվելով առկա ռեսուրսներից ստեղծում է նոր ուսումնական ռեսուրսներ․ | Ուսուցիչը օգտվելով առցանց ռեսուրսներից ստեղծում է նոր ուսումնական ռեսուրսներ․ | Ուսուցիչը համատեղելով ՏՀՏ գործիքները ապահովում է սովորողների ուսումնառության համար բազմազան մեթոդներ ինչպես նյութի մատուցման, այնպես էլ գիտելիքների ստուգման և սովորողների ներգրավման նպատակներով․ | Ուսուցիչը ստեղծում է բնականոն միջավայր՝ առավելագույնի հասցնելու սովորողի կողմից մտածողության հմտությունների ակտիվ կիրառումը: | Ուսուցիչը ստեղծում է բնականոն միջավայր՝ առավելագույնի հասցնելու սովորողի կողմից աշխատանքային հմտությունների ակտիվ կիրառումը: |  Ուսուցիչը ստեղծում է բնականոն միջավայր՝ առավելագույնի հասցնելու սովորողի կողմից *մեդիա գրագիտության* հմտությունների ակտիվ կիրառումը: |  Ուսուցիչը ստեղծում է բնականոն միջավայր՝ առավելագույնի հասցնելու սովորողի կողմից իրական աշխարհում ապրելու հմտությունների ակտիվ կիրառումը: | Ուսուցիչը հաշվի առնելով սովորողների անհատական առանձնահատկությունները, դասարանի կրթական կարիքները, դասը վարելիս կիրառում է համապատասխան ռազմավարություններ․ | Ուսուցիչը կիրառում է իր կողմից մշակված գնահատման գործիքները․ | Ուսուցիչը ստեղծում է սովորողի վարքագծի, դիրքորոշման և արժեքային համակարգի զարգացման գնահատման գործիքները կրթական կարիքներին համապատասխան | Ուսուցիչը ներգրավում է բոլոր շահագրգիր կողմերին և կիրառում է համապատասխան ուսումնական գործընթացներ յուրաքանչյուր սովորողին միտված՝ ներառական կրթական միջավայր ստեղծելու և ուսումնական գործընթաց կազմակերպելու համար․ | Ուսուցիչը մասնակցում է համաժողովներին, մասնագիտական զարգացմանն ուղղված այլ միջոցառումներին՝ համագործակցելով բոլոր շահագրգիռ կողմերի հետ․  | Ուսուցիչը գործող կրթության ոլորտի օրենսդրության բարելավման նպատակով մասնակցում է մշակման գործընթացին․ | Ուսուցիչը տարածում է մասնագիտական բարեվարքության և ժողովրդավարական արժեհամակարգը դպրոցում և դրպրոցից դուրս՝ սերտորեն համագորցակցելով շահագրգիռ կողմերի հետ․ |